Grønlands flagg

Grønlands flagg (grønlandsk: Erfalasorput, bokstavelig «vårt flagg») ble innført 21. juni 1985. Den røde fargen, kalt Aappalaartoq (rød), går igjen også i Danmarks flagg. Denne felles rødfargen symboliserer flere hundre år som del av riksfellsskapet Kongeriket Danmark.

 Symbolikk 
Flagget er tegnet av den grønlandske maleren og politikeren Thue Christiansen. Flagget symboliserer en soloppgang over isen. Det hvite står for lyset og det røde for varmens tilstedeværelse ved midtsommer.  

Flagget har intet kors, slik Attasut-partiet hadde ønsket, og slik det finnes i flaggene til de to øvrige landene i riksfellesskapet, Danmark og Færøyene. Forskjellen er uttrykk for politisk selvstendighet, men også for fellesskapet med andre inuitter rundt om i verden. Grønlands flagg er det eneste i Norden som ikke er korsflagg. 

Det grønlandske flagget ble første gang heist i 1985, på Grønlands nasjonaldag, den 21. juni. Nasjonaldagen ble innført i 1983. 

 Grønland flaggområde 
miniatyr|Flaggets proporsjoner.
Grønlands Selvstyre overtok den 13. januar 2026 ansvaret for Grønland flaggområde. Fra dette tidspunktet fikk Grønlans Selvstyre myndighet til å fastsetter regler om utformningen av det grønlandske flagget, Erfalasorput, samt for anvendelsen av utenlandske flagg i Grønland. Det siste gjelder med unntak for anvendelse av Dannebrog som fortsatt anses som et riksanliggende. Det skulle også fortsatt være tillatt når som helst å anvende det færøyske flagget Merkið.  Regelen om at det grønlandske flagget fritt kan anvendes i de øvrige deler av riksfellesskapet, ble opprettholdt.

 Juridiske definisjoner 
Det grønlandske flagget skal ha størrelsesorden 10:18 (høyde:bredde). Den offisielle røde fargen er Pantone 032.
Flaggdager
+Grønlands offisielle flaggdagerAlternativ flagging1. januar  Første nyttårsdag (Nyttårsdag)6. januar Helligtrekongersdag5. februarH.M. Dronning Marys fødselsdag23. marsNordens dagSkjærtorsdagLangfredagPåskedagAndre påskedag9. april Okkupasjonen av Danmark16. aprilH.M. Dronning Margrethes fødselsdagStore bededag1. maiArbeidets dagKristi himmelfartsdag5. maiDanmarks frigjøringPinsedagAndre pinsedag26. maiH.M. Kongens fødselsdag 1. juniBarnas dag 5. juniDanmarks grunnlovsdag Det flagges med Riksfellesskapets felles flagg.17. juniIslands nasjonaldagDet kan i stedet flagges med Islands flagg.21. juniGrønlands nasjonaldag9. juli Nunavut-dagenDet kan i stedet flagges med Nunavuts flagg.29. juliFærøyenes nasjonale festdag Olai Dag.Det flagges i stedet med Færøyenes flagg Merkið.23. septemberVestnordisk dag15. oktoberKronprins Christians fødselsdag24. oktober FN-dagen 7. november Den internasjonale inuitdagen15. novemberFangstfolkenes og fiskernes dag (Fangernes og fiskernes dag) 21. desember Solvervsdag 24. desemberJulaften (Juleaftensdag)25. desemberFørste juledag (Juledag)26. desember Andre juledag31. desemberNyttårsaften (Nytårsaftensdag)

Likheter med andre merker
Det ble i 2006 fremsatt påstander om at Grønlands flagg hadde likheter med vimpelen til Egå Roklubb, men roklubben reiste aldri noe krav i saken.

 Referanser 

Litteratur
Inge Kleivan: «The creation of Greenland's new national symbol: The flag», Folk – Journal of the Danish Ethnographic Society, bind 30, 1988	
 Eksterne lenker 


Kategori:Grønland
Kategori:Nordamerikanske flagg